Lav et referat af nedenstående tekst:

Tekst:
Angriberen Søren Frederiksen har været med i startopstillingen i AaB's seneste to Superliga-kampe, men fra årsskiftet er hans dage i klubben talte. Frederiksen får nemlig ikke forlænget sin kontrakt. - Det er sådan, at på nuværende tidspunkt kan vi ikke tilbyde Søren en ny kontrakt. Det har vi fortalt ham, og det er helt uden dramatik. Som det ser ud lige nu, så skal han videre. Derfor har det også været en fornøjelse at se hans præstationer i de seneste kampe på trods af kontraktsituationen, siger Allan Gaarde til bt.dk. Søren Frederiksen kom til AaB fra FC København i januar 2013. Han har i alt spillet 49 kampe og scoret syv mål for nordjyderne, som i den seneste tid har brugt ham som erstatning for de skadede angribere Lukas Spalvis og Rasmus Jönsson. I denne sæson har Frederiksen, som indledte Superliga-karrieren i SønderjyskE, været involveret i otte kampe for AaB. Her er det blevet til et mål og en assist.

Referat:
AaB-angriberen Søren Frederiksen får ikke forlænget sin kontrakt med de forsvarende danske mestre.